Moldovan rautatiet

**Moldovan rautatiet** () on Moldovan junaliikenteestä vastaava valtiollinen rautatieyhtiö.

Moldovan rataverkon tärkein ratayhteys on maan keskiosien läpi kulkeva poikittainen päärata Romanian Iasista Ukrainan Odessan alueelle Razdelnajaan satakunta kilometriä Odessan luoteispuolella, jossa rata yhtyy Ukrainan rautateiden päärataverkkoon. Keskeisimmät rautatieasemat reittillä ovat Ungheni–Strășeni–Chișinău–Bender (Bender 2)–Tiraspol.

Junayhteys Tiraspolista Chișinăuhun käynnistettiin 28. elokuuta 1871, mitä pidetään Moldovan rautateiden nykyverkoston  alkuna. Tätä tosin edelsi alkujaan hevosvetoisena jo 1840-luvulla käynnistetty raidehanke Odessasta Dnestrille. Rataa jatkettiin Chişinăusta länteen ja vuonna 1875 junanrata ulottui jo Ungheniin, Romanian rajalle. Perusta nykyiselle pääradalle oli luotu. Romanian Iasin puolelle johtava, Prutjoen ylittävä "Eiffel-silta" avattiin huhtikuussa 1877.

Nykyään pääradan lisäksi Unghenista vie yksiraiteinen sivurata pohjoiseen, mikä rata jakautuu kahteen Ukrainaan johtavaan haaraan Bălțissa. Sieltä yksi sivurata jatkaa pohjoisluoteeseen, toinen itään (asemia mm. -Floreşti–Rîbnița-Ukraina). Pohjoisluoteeseen johtava rata (mm. -Drochia–Donduşeni-) haarautuu vielä ennen Ukrainan rajaa kahtia Ocniţassa. Chișinăusta ja Benderistä (toisen lähteen mukaan vain jälkimmäisestä) erkanee mutkitteleva sivurataverkosto Moldovan eteläosiin, aina Tonavalle saakka. Osa rataosuuksista kulkee Ukrainan Odessan alueen kautta; Basarabeascassa on risteysasema Ukrainan rataverkkoon. Eteläiseltä rataverkostolta on kaksi liityntää myös Romanian rataverkostoon.

## Tärkeimpiä rautatieasemia Moldovassa

Merkittäviä rautatiepaikkakuntia ovat muun muassa:
* Chișinăun rautatieasema, Chișinău, pääkaupungin rautatieasema
* Tiraspolin rautatieasema, Transnistria, pääradan asema, Transnistrian päärautatieasema
* Bender 2, Bender (Tighina), Transnistria, pääradan risteysasema,
* Unghenin rautatieasema, Ungheni, pääradan risteysasema, liityntä Romanian rataverkkoon
* Bălți-Slobozian rautatieasema, Bălți, Pohjois-Moldovan keskeinen risteysasema
* Basarabeasca, Etelä-Moldovan keskeinen risteysasema, liityntä Ukrainan rataverkkoon 
* Guirgiulesti (Джурджулешть), satamapaikkakunta Tonavan äärellä, liityntä Romanian rataverkkoon


Kuva:Кишинёв. Железнодорожный вокзал..JPG|Chișinăun rautatieasema.
Kuva:Chisinau railway station 01.jpg|Chișinăun aseman katettu laiturialue.
Kuva:TiraspolStation.JPG|Tiraspolin asema Transnistriassa.
Kuva:MD.ST.Strășeni.train.station sep-2012.JPG|Strășenin ratapihaa.
Kuva:Gara B-Slobozia.JPG|Bălți-Slobozian rautatieasema.
Kuva:Gara Drochia 04.JPG|Drochian asemalaitureita.


## Liityntä naapurimaiden rataverkkoihin
Moldovan rautateiden (CFM) rataverkko kytkeytyy kiinteästi naapurimaiden ratoihin. Ukrainan tavoin Moldovan rautatieverkko pohjautuu samaan raideleveyteen kuin Ukrainan rautateiden rataverkko (1&nbsp;520&nbsp;mm). Osa matkustajaliikenteenkin junavuoroista liikennöidään Ukrainan, Venäjän (Pietari, Moskova) tai Valko-Venäjän suuntaan, osin sikäläisellä vaunukalustolla. Moldovan eteläosien rataverkko kulkee osin Ukrainan Odessan alueen puolella ja siksi sujuva yhteistyö Ukrainan rautateiden ja viranomaisten suuntaan on siksikin tärkeää. Sen sijaan läntisen naapurimaan Romanian raideleveys on 1&nbsp;435&nbsp;mm, mistä syystä pieni osa (13,9&nbsp;km) kaikkiaan 1&nbsp;139,3 kilometrin pituisesta rataverkostosta on tällä raideleveydellä. Länsiliikenteessä junien vetureita ja vaunujen telejä joudutaan vaihtamaan rajan tuntumassa tai on käytettävä raideleveyden muutokseen sopeutuvaa kalustoa. Tärkeitä raideliikenteen yhteistyökumppaneja ovat siis:
* Romania: Romanian rautatiet (Căile Ferate Române, CFR SA)
* Ukraina: Ukrainan rautatiet (UkrZaliznytsja, UZ)
* Valko-Venäjä: Valko-Venäjän rautatiet (Belaruskaja Tšyhunka, БЧ) ja
* Venäjä: Venäjän rautatiet (Rossijskije železnyje dorogi, RŽD, РЖД).

## Kalustoa

Kuva:Rebuilt Ganz MAVAG D1 DMU (11150322324).jpg| Uudempaa kalustoa Chișinăun rautatieasemalla (2013).
Kuva:MD.ST.Strășeni modern.train 2012-10-21.JPG| Junakalustoa (2012)
Kuva:М62-1257 Кишинёв-Одесса.jpg| Chișinău–Odessa-juna Tiraspolissa (2011).
Kuva:Diesel multiple units, BL,MD.jpg| CFM:n kalustoa (Ganz-MÁVAG D1 diesel, 2012).


## Lähteet

## Aiheesta muualla

* Euroopan rautatiekartta (raildude.com)
* Aikatauluja 2014-2015 (pdf, <small>(mm. Chișinău- ... Odessa, Kiova, Minsk, Pietari, Moskova tai Bukarest)</small>  (fahrplancenter.com)
* CFM locomotives and shunters, CFM diesel trainsets   (railfaneurope.net)
* Transnistrian rautatiet (GUKP Pridnestrovskaja železnaja doroga)   (pjdpmr.com)